Pausilypum
Pausilypum (Italiane Posillipo; Neapolitane Pusilleco; Graece Παυσίλυπον) est vicus urbanus in Municipalitate I Neapolis situs. Gaius Plinius Secundus haec de Pausilypo scripsit: Aevi piscium memorandum nuper exemplum accepimus. Pausilypum villa est Campaniae haut procul Neapoli; in ea in Caesaris piscinis a Pollione Vedio coniectum piscem sexagensimum post annum expirasse scribit Annaeus Seneca, duobus aliis aequalibus eius ex eodem genere etiam tunc viventibus. quae mentio piscinarum admonet, ut paulo plura dicamus hac de re prius quam digrediamur ab aquatilibus.